Lege7id of Aukclenuiaikti. 105 



A ike ka wahine, o Namakaokahai, i ka pau loa o ka ili o ke kane i ka iiwaii ia, a me ka 

 lioolohe ole no hoi o ke kane ia ia, ke ao aku, nolaila, haalehe ia i ka huhu i ke kane, 

 a lilo kona huhu i na kaikaina, ia Pele a me Hiiaka. 



Maanei, e nana pono kakou i ka huhu aloha ole o Namakaokahai i kona mau 

 hoahanau o ka pupuu hookahi, a me ka lewalewa. A hoomaka o Namakaokahai i ka 

 huhu, lalau aku la ia i na kaikaina a pepehi. Ma keia pepehi ana o Namakaokahai, 

 lele mai na kaikunane kokua i na kaikaina, pau pu i ka eha. Lele liilii na kaikunane 

 me na kaikaina ia Namakaokahai, a ua lanakila loa ia maluna o lakou. Nolaila, makau 

 na kaikaina a hele aku ma kahi e e noho ai. Ma keia noho ana ma laila, kii aku la no 

 o Namakaokahai hookuke i na kaikaina. Ma ka manao o na kaikaina, ua pau ae la no 

 ka huhu o ko laua kaikuaana o Namakaokahai. No ka huhu ino loa o ko laua kaikua- 

 ana, nolaila, hoohiki iho la laua, aole e hoi hou i hope, aole hoi e noho i ka aina hookahi 

 me ko laua kaikuaana, no ka makau i ka huhu. Nolaila, ma keia kipaku ana, noonoo 

 iho la laua i kahi e hele ai a noho, a ua loaa no ia laua, o Kauai. 



Ma keia hele ana a laua, hiki laua ma ka aina o Kauai a noho iho la, me ko laua 

 manao e haalele ko laua kaikuaana i ka hahai ia laua. O kahi a Pele laua o Hiiaka 

 i noho mua ai o Kaiiai, o Puukapele, aia ma ka hikina o Mana. Ia laua e noho ana i 

 laila, hoa ae la laua i ke ahi ma laila; ma keia a ana o ke ahi, ua holo aku kona mala- 

 malama i kahi kiekie o Nuumealani, oia kahi a Namakaokahai e noho ana nana i na 

 kaikaina. Ua like paha ke kiekie o ia aina me ke kuahiwi o Kaala. 



Ia Pele ma e ho-a ana i ke ahi a ike o Namakaokahai, ia wa no o Namakaokahai 

 i hiki ai i Kauai a hakaka me na kaikaina; ma keia hakaka ana kokoke e lanakila o 

 Pele ma laua o Hiiaka, aka, no ka nui loa o ko Namakaokahai ikaika, ua pio laua ia la. 

 Nolaila, kipaku ia mai laua mai Kauai mai, a hele a noho i Oahu. No keia hakaka 

 ana ua kapa ia keia aina o Puukapele a hiki i keia la. 



Mahope o keia haalele ana ia Kauai, hele mai la o Pele laua o Hiiaka a noho i 

 Kealiapaakai ma Moanalua, Oahu, malaila laua i eli iho ai a kaka i ka lepo, a noho iho 

 la ma laila. Ua lawe pu mai laua i ka manu a me ka paakai, a ma laila i haule ai keia 

 mau mea, o ka paakai a me ka manu. Nolaila, kapa ia keia mau inoa elua, o Kealia- 

 manu, a me Kealiapaakai. 



Haalele laua ia Aliapaakai no ka papau, hele aku la laua a noho i Leahi. Ia laua e 

 noho ana ma Leahi, hoao iho la laua i ke kohi i ka lepo a no ka papau, haalele laua a hele 

 hou aku la, mai Leahi aku a hiki i Molokai, ma Kalaupapa, noho iho la laua i laila. 



Ma keia noho ana i laila, kohi iho la laua i ka lepo, a loaa ke kai o lalo, haalele 

 iho la laua ia Molokai. Ua kapa ia nae ia lua a laua i kohi ai o Kauhako. Malaila 

 aku laua i hele ai a noho ma Haleakala ma Maui. Kohi iho la laua i ka lua a hamama 

 i luna o ke kuahiwi. Na Pele laua me Hiiaka, ke a o Hanakaieie ma Kahikinui. 



